CELEX: 62019CN0348
Language: el
Date: 2019-04-29 00:00:00
Title: Υπόθεση C-348/19 P: Αναίρεση που άσκησε στις 29 Απριλίου 2019 η Drex Technologies SA κατά της αποφάσεως που εξέδωσε το Γενικό Δικαστήριο (πέμπτο τμήμα) στις 28 Φεβρουαρίου 2019 στην υπόθεση T-414/16, Drex Technologies κατά Συμβουλίου

24.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/21
            
         
      Αναίρεση που άσκησε στις 29 Απριλίου 2019 η Drex Technologies SA κατά της αποφάσεως που εξέδωσε το Γενικό Δικαστήριο (πέμπτο τμήμα) στις 28 Φεβρουαρίου 2019 στην υπόθεση T-414/16, Drex Technologies κατά Συμβουλίου
      (Υπόθεση C-348/19 P)
      (2019/C 213/20)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Drex Technologies SA (εκπρόσωπος: E. Ruchat, avocat)
      
         Αντίδικος κατ’ αναίρεση: Συμβούλιο της Ευρωπαϊκής Ένωσης
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να κρίνει την αίτηση αναιρέσεως παραδεκτή και βάσιμη·
               
            
                  —
               
               
                  ως εκ τούτου, να αναιρέσει την απόφαση της 28ης Φεβρουαρίου 2019 (T-414/16).
               
            Και, αποφαινόμενο εκ νέου:
      
                  —
               
               
                  να ακυρώσει την απόφαση (ΚΕΠΠΑ) 2016/850 της 27ης Μαΐου 2016 (1) και τις συνακόλουθες εκτελεστικές αυτής πράξεις, στο μέτρο που αφορούν την αναιρεσείουσα·
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τρεις λόγους.
      Με τον πρώτο λόγο προβάλλεται πλάνη περί το δίκαιο, καθόσον το Γενικό Δικαστήριο προσέβαλε το δικαίωμα ακρόασης της αναιρεσείουσας πριν την έκδοση των νέων περιοριστικών μέτρων, όπως αυτό καθιερώνεται από το άρθρο 41 του Χάρτη των Θεμελιωδών Δικαιωμάτων.
      Με τον δεύτερο λόγο προβάλλεται πλάνη περί το δίκαιο και παραμόρφωση των πραγματικών περιστατικών, καθόσον το Γενικό Δικαστήριο δεν έλαβε υπόψη τα αντικείμενα που κατέθεσε η αναιρεσείουσα προς στήριξη της προσφυγής της ακυρώσεως, προκειμένου να αποδείξει ότι δεν υποστήριζε το συριακό καθεστώς.
      Με τον τρίτο λόγο προβάλλεται πλάνη περί το δίκαιο, καθόσον το Γενικό Δικαστήριο δεν έκρινε παράνομες τις διατάξεις 27 και 28 της απόφασης 2013/255/ΚΕΠΠΑ, σύμφωνα με τις οποίες η ιδιότητα μέλους της οικογένειας Al-Assad ή της οικογένειας Makhlouf αποτελεί αυτοτελές κριτήριο το οποίο δικαιολογεί την επιβολή κύρωσης, αντιστρέφοντας έτσι το βάρος απόδειξης.
      
         (1)  Απόφαση (ΚΕΠΠΑ) 2016/850 του Συμβουλίου, της 27ης Μαΐου 2016, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2016, L 141, σ. 125).